CELEX: 32014R0834
Language: hr
Date: 2014-07-22 00:00:00
Title: Provedbena uredba Komisije (EU) br. 834/2014 оd 22. srpnja 2014. o utvrđivanju pravila za primjenu zajedničkog okvira za nadzor i evaluaciju zajedničke poljoprivredne politike

1.8.2014   
            
            
               HR
            
            
               Službeni list Europske unije
            
            
               L 230/1
            
         PROVEDBENA UREDBA KOMISIJE (EU) br. 834/2014
   оd 22. srpnja 2014.
   o utvrđivanju pravila za primjenu zajedničkog okvira za nadzor i evaluaciju zajedničke poljoprivredne politike
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1306/2013 Europskog parlamenta i Vijeća od 17. prosinca 2013. o financiranju, upravljanju i nadzoru zajedničke poljoprivredne politike i o stavljanju izvan snage uredaba Vijeća (EEZ) br. 352/78, (EZ) br. 165/94, (EZ) br. 2799/98, (EZ) br. 814/2000, (EZ) br. 1290/2005 i (EZ) br. 485/2008 (1), a posebno njezin članak 110. stavke 2. i 4.,
   budući da:
   
               (1)
            
            
               Uredbom (EU) 1306/2013 omogućuje se zajednički okvir za nadzor i evaluaciju u cilju mjerenja uspješnosti zajedničke poljoprivredne politike (ZPP). Za primjenu navedenog okvira potrebno je utvrditi pravila kojima se osigurava sveobuhvatno i redovito ocjenjivanje napretka, djelotvornosti i učinkovitosti ZPP-a u odnosu na ciljeve. Kako bi se državama članicama i Komisiji omogućilo uvođenje dosljednog okvira za nadzor i evaluaciju, potrebno je utvrditi skup zajedničkih pokazatelja kako je navedeno u članku 110. stavku 2. Uredbe (EU) br. 1306/2013.
            
         
               (2)
            
            
               Ti pokazatelji moraju biti povezani sa strukturom i ciljevima ZPP-a i utemeljeni na mjerljivim elementima. Stoga je potrebno utvrditi razne vrste pokazatelja kako bi se omogućila ocjena ZPP-a na svim razinama. Pokazatelji učinka trebali bi odražavati zajedničke glavne ciljeve ZPP-a kako je navedeno u članku 110. stavku 2. Uredbe (EU) br. 1306/2013. Za svaki zajednički glavni cilj moguće je utvrditi detaljnije posebne ciljeve za koje je potrebno utvrditi pokazatelje rezultata. Ti posebni ciljevi uključuju prihode poljoprivrednih gospodarstava te promjenjivost prihoda poljoprivrednih gospodarstava, poboljšanje konkurentnosti poljoprivrednog sektora, stabilnost tržišta, očekivanja potrošača, osiguravanje javnih dobara i očuvanje okoliša, ublažavanje klimatskih promjena i prilagodbu klimatskim promjenama te održavanje raznovrsne poljoprivrede, kao i posebne ciljeve utvrđene za Europski fond za ruralni razvoj (EPFRR), tj. prioritete Unije za ruralni razvoj. Osim toga, potrebno je pratiti praktičnu provedbu instrumenata ZPP-a na temelju pokazatelja ostvarenja kojima se može izraziti ta operativna razina ZPP-a.
            
         
               (3)
            
            
               Važno je osigurati da se države članice i Komisija mogu učinkovito i pravodobno koristiti okvirom za nadzor i evaluaciju. Stoga je potrebno omogućiti da države članice osiguraju podatke potrebne za nadzor i evaluaciju ZPP-a u rokovima utvrđenima odgovarajućim uredbama. U cilju izbjegavanja svih nepotrebnih administrativnih tereta, Komisija bi se u onoj mjeri u kojoj je to moguće trebala koristiti podacima koji su joj već na raspolaganju.
            
         
               (4)
            
            
               Mjere predviđene ovom Uredbom u skladu su s mišljenjem Odbora za poljoprivredne fondove,
            
         DONIJELA JE OVU UREDBU:
   Članak 1.
   Pokazatelji
   Pokazatelji kojima se omogućuje ocjena napretka, djelotvornosti i učinkovitosti zajedničke poljoprivredne politike (ZPP) u odnosu na ciljeve iz članka 110. stavka 2. Uredbe (EU) br. 1306/2013 mjerljivi su. Ti pokazatelji obuhvaćaju:
   
               (a)
            
            
               pokazatelje učinka iz odjeljka 1. Priloga ovoj Uredbi koji se odnose na područja očekivanog utjecaja ZPP-a;
            
         
               (b)
            
            
               pokazatelje rezultata iz odjeljka 2. Priloga ovoj Uredbi koji se odnose na glavna postignuća sljedećih uredbi:
               
                           i.
                        
                        
                           Uredbe (EU) br. 1305/2013 Europskog parlamenta i Vijeća (2);
                        
                     
                           ii.
                        
                        
                           Uredbe (EU) br. 1306/2013;
                        
                     
                           iii.
                        
                        
                           Uredbe (EU) br. 1307/2013 Europskog parlamenta i Vijeća (3); i
                        
                     
                           iv.
                        
                        
                           Uredbe (EU) br. 1308/2013 Europskog parlamenta i Vijeća (4);
                        
                     
         
               (c)
            
            
               pokazatelje rezultata iz odjeljka 3. Priloga ovoj Uredbi koji se odnose na provedbu povezanih instrumenata ZPP-a;
            
         
               (d)
            
            
               pokazatelje konteksta iz odjeljka 4. Priloga ovoj Uredbi koji se odnose na odgovarajuće aspekte općih kontekstualnih trendova za koje je vjerojatno da će utjecati na provedbu, postignuća i uspješnost ZPP-a.
            
         Pokazatelji rezultata, pokazatelji ostvarenja i pokazatelji konteksta relevantni za nadzor i evaluaciju Europskog poljoprivrednog fonda za ruralni razvoj (EPFRR) utvrđeni su u Provedbenoj uredbi Komisije (EU) br. 808/2014 (5).
   Članak 2.
   Pružanje informacija
   1.   Države članice Komisiji osiguravaju podatke potrebne za praćenje i evaluaciju uspješnosti ZPP-a u rokovima za podnošenje izvješća i dostavljanje informacija u pogledu djelovanja instrumenata ZPP-a kako je navedeno u Uredbama (EU) br. 1305/2013, (EU) br. 1306/2013, (EU) br. 1307/2013 i (EU) br. 1308/2013. Te su informacije točne i pouzdane.
   2.   Za potrebe zajedničkog okvira za nadzor i evaluaciju Komisija se u onoj mjeri u kojoj je to moguće koristi sljedećim podacima koje su države članice već stavile na raspolaganje s pomoću postojećih instrumenata za razmjenu informacija:
   
               (a)
            
            
               podaci, priopćenja i izvješća koji se stavljaju na raspolaganje Komisiji u pogledu provedbe instrumenata koji djeluju u okviru ZPP-a te u pogledu provedbe relevantnog zakonodavstva Unije u području zaštite okoliša;
            
         
               (b)
            
            
               podaci koji se stavljaju na raspolaganje Komisiji za potrebe poravnanja računa;
            
         
               (c)
            
            
               informacije koje se stavljaju na raspolaganje Eurostatu.
            
         Članak 3.
   Ova Uredba stupa na snagu sedmog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 22. srpnja 2014.
      
         
            Za Komisiju
         
         
            Predsjednik
         
         José Manuel BARROSO
      
   
   
      (1)  SL L 347, 20.12.2013., str. 549.
   
   
      (2)  Uredba (EU) br. 1305/2013 Europskog parlamenta i Vijeća od 17. prosinca 2013. o potpori ruralnom razvoju iz Europskog poljoprivrednog fonda za ruralni razvoj (EPFRR) i stavljanju izvan snage Uredbe Vijeća (EZ) br. 1698/2005 (SL L 347, 20.12.2013., str. 487.).
   
      (3)  Uredba (EU) br. 1307/2013 Europskog parlamenta i Vijeća od 17. prosinca 2013. o utvrđivanju pravila za izravna plaćanja poljoprivrednicima u programima potpore u okviru zajedničke poljoprivredne politike i o stavljanju izvan snage Uredbe Vijeća (EZ) br. 637/2008 i Uredbe Vijeća (EZ) br. 73/2009 (SL L 347, 20.12.2013., str. 608.).
   
      (4)  Uredba (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (SL L 347, 20.12.2013., str. 671.).
   
      (5)  Provedbena uredba Komisije (EU) br. 808/2014 od 17. srpnja 2014. o utvrđivanju pravila primjene Uredbe (EU) br. 1305/2013 Europskog parlamenta i Vijeća o potpori ruralnom razvoju iz Europskog poljoprivrednog fonda za ruralni razvoj (EPFRR) (SL L 227, 31.7.2014., str. 18.).
   
      PRILOG
      Pokazatelji zajedničkog okvira za nadzor i evaluaciju ZPP-a
      1.   Pokazatelji učinka iz članka 1. prvog podstavka točke (a)
      
      
                  1.
               
               
                  Poljoprivredni poduzetnički prihod
               
            
                  2.
               
               
                  Poljoprivredni faktorski prihod
               
            
                  3.
               
               
                  Ukupan faktorski prihod u poljoprivredi
               
            
                  4.
               
               
                  Promjenjivost cijena robe u EU-u
               
            
                  5.
               
               
                  Razvoj potrošačkih cijena prehrambenih proizvoda
               
            
                  6.
               
               
                  Trgovinska bilanca u poljoprivredi
               
            
                  7.
               
               
                  Emisije iz poljoprivrede
               
            
                  8.
               
               
                  Popis ptica povezanih s poljoprivrednim površinama
               
            
                  9.
               
               
                  Poljoprivreda visoke prirodne vrijednosti (HNV)
               
            
                  10.
               
               
                  Dobivanje vode u poljoprivredi
               
            
                  11.
               
               
                  Kvaliteta voda
               
            
                  12.
               
               
                  Organske tvari u obradivoj zemlji
               
            
                  13.
               
               
                  Erozija tla vodom
               
            
                  14.
               
               
                  Stopa zaposlenosti u ruralnim područjima
               
            
                  15.
               
               
                  Stupanj siromaštva u ruralnim područjima
               
            
                  16.
               
               
                  BDP po glavi stanovnika u ruralnim područjima
               
            2.   Pokazatelji rezultata iz stavka 1. prvog podstavka točke (b)
      
      
                  1.
               
               
                  Udio izravnih potpora u prihodu od poljoprivrede
               
            
                  2.
               
               
                  Promjenjivost prihoda poljoprivrednih gospodarstava
                  
                              —
                           
                           
                              prema vrsti gospodarstva
                           
                        
                              —
                           
                           
                              prema ekonomskoj veličini
                           
                        
            
                  3.
               
               
                  Dodana vrijednost za primarne proizvođače u prehrambenom lancu
               
            
                  4.
               
               
                  Izvoz poljoprivrednih proizvoda EU-a
                  
                              —
                           
                           
                              udio izvoza poljoprivrednih proizvoda EU-a u svjetskom izvozu
                           
                        
                              —
                           
                           
                              udio konačnih proizvoda u izvozu poljoprivrednih proizvoda EU-a
                           
                        
            
                  5.
               
               
                  Javna intervencija: % količine proizvoda kupljenih u interventnom skladištu u ukupnoj proizvodnji EU-a
               
            
                  6.
               
               
                  Privatno skladištenje: % količine proizvoda u privatnom skladištu u ukupnoj proizvodnji EU-a
               
            
                  7.
               
               
                  Izvozne subvencije: % količine proizvoda izvezenih uz izvozne subvencije u ukupnoj proizvodnji EU-a
               
            
                  8.
               
               
                  Cijene robe u EU-u u usporedbi sa svjetskim cijenama (raščlanjene prema proizvodima)
               
            
                  9.
               
               
                  Vrijednost proizvodnje u skladu s programima kvalitete EU-a u usporedbi s ukupnom vrijednosti poljoprivredne proizvodnje i proizvodnje hrane
               
            
                  10.
               
               
                  Važnost ekološkog uzgoja
                  
                              —
                           
                           
                              udio ekološke površine u odnosu na ukupno korišteno poljoprivredno zemljište
                           
                        
                              —
                           
                           
                              udio stoke iz ekološkog uzgoja u ukupnom broju grla stoke
                           
                        
            
                  11.
               
               
                  Raznolikost usjeva
                  
                              —
                           
                           
                              na poljoprivrednom gospodarstvu (broj poljoprivrednih gospodarstava prema broju usjeva i veličini)
                           
                        
                              —
                           
                           
                              u određenoj regiji
                           
                        
            
                  12.
               
               
                  Udio pašnjaka u odnosu na ukupno korišteno poljoprivredno zemljište
               
            
                  13.
               
               
                  Udio ekološki značajne površine (EFA) u odnosu na poljoprivredno zemljište
               
            
                  14.
               
               
                  Udio područja obuhvaćen mjerama ekologizacije
               
            
                  15.
               
               
                  Neto emisije stakleničkih plinova iz poljoprivrednog tla
               
            
                  16.
               
               
                  Strukturna raznolikost
                  
                              —
                           
                           
                              apsolutna vrijednost
                           
                        
                              —
                           
                           
                              relativna vrijednost
                           
                        
            
                  17.
               
               
                  Dodatni pokazatelji rezultata navedeni u Provedbenoj uredbi (EU) br. 808/2014.
               
            3.   Pokazatelji rezultata iz članka 1. prvog podstavka točke (c)
      
      
         Izravna plaćanja
      
      
         Program osnovnih plaćanja
      
      
                  —
               
               
                  Broj poljoprivrednika
               
            
                  —
               
               
                  Broj hektara
               
            
         Program jedinstvenih plaćanja po površini
      
      
                  —
               
               
                  Broj poljoprivrednika
               
            
                  —
               
               
                  Broj hektara
               
            
         Prijelazna nacionalna potpora (TNA)
      
      
                  —
               
               
                  Broj poljoprivrednika
               
            
                  —
               
               
                  Broj jedinica za koje se odobrava TNA (hektari/životinje/ostalo)
               
            
         Preraspodjela plaćanja
      
      
                  —
               
               
                  Broj poljoprivrednika
               
            
                  —
               
               
                  Broj hektara
               
            
         Ekologizacija
      
      
                  —
               
               
                  Ukupan broj poljoprivrednika koji moraju ispuniti barem jednu obvezu ekologizacije
               
            
                  —
               
               
                  Ukupan broj hektara koje su ti poljoprivrednici prijavili
               
            
         Izuzeća od ekologizacije
      
      
                  —
               
               
                  Broj izuzetih poljoprivrednika raščlanjen kako slijedi: ekološki poljoprivrednici/poljoprivrednici izuzeti od raznolikosti usjeva/poljoprivrednici izuzeti od obveze u pogledu ekološki značajnih površina
               
            
                  —
               
               
                  Broj hektara koje su ti poljoprivrednici prijavili (ekološki poljoprivrednici/poljoprivrednici izuzeti od raznolikosti usjeva/poljoprivrednici izuzeti od obveze u pogledu ekološki značajnih površina)
               
            
         Raznolikost usjeva
      
      
                  —
               
               
                  Broj poljoprivrednika na koje se primjenjuje raznolikost usjeva (s dva usjeva; s tri usjeva)
               
            
                  —
               
               
                  Broj hektara obradivog zemljišta koje su prijavili poljoprivrednici na koje se primjenjuje raznolikost usjeva (s dva usjeva; s tri usjeva)
               
            
         Trajni travnjaci
      
      
                  —
               
               
                  Broj poljoprivrednika s trajnim travnjacima uračunatima u omjer
               
            
                  —
               
               
                  Broj hektara trajnih travnjaka koje su prijavili poljoprivrednici, a koji su uračunati u omjer
               
            
                  —
               
               
                  Broj poljoprivrednika s trajnim travnjacima u područjima koja su određena kao ekološki osjetljiva
               
            
                  —
               
               
                  Broj hektara obuhvaćenih ekološki osjetljivim trajnim travnjacima koje su ti poljoprivrednici prijavili
               
            
                  —
               
               
                  Broj hektara područja određenih kao ekološki osjetljivi trajni pašnjaci (ukupno)
               
            
         Ekološki značajne površine
      
      
                  —
               
               
                  Broj poljoprivrednika koji podliježu zahtjevima povezanima s ekološki značajnim površinama
               
            
                  —
               
               
                  Broj hektara obradivog zemljišta koje su prijavili poljoprivrednici koji podliježu zahtjevima povezanima s ekološki značajnim površinama
               
            
                  —
               
               
                  Broj hektara površina koje su poljoprivrednici prijavili kao ekološki značajne površine, raščlanjene prema vrsti ekološki značajne površine
               
            
         Istovrijednost
      
      
                  —
               
               
                  Broj poljoprivrednika koji primjenjuju istovrijedne mjere (programi certificiranja ili mjere u području poljoprivrede/okoliša/klime)
               
            
                  —
               
               
                  Broj hektara koje su prijavili poljoprivrednici koji primjenjuju istovrijedne mjere (programi certificiranja ili mjere u području poljoprivrede/okoliša/klime)
               
            
         Plaćanje za mlade poljoprivrednike
      
      
                  —
               
               
                  Broj poljoprivrednika
               
            
                  —
               
               
                  Broj hektara
               
            
         Program za male poljoprivrednike
      
      
                  —
               
               
                  Broj poljoprivrednika
               
            
                  —
               
               
                  Broj hektara
               
            
         Dobrovoljne proizvodno vezane potpore
      
      
                  —
               
               
                  Broj korisnika dobrovoljne proizvodno vezane potpore (raščlanjen prema sektoru)
               
            
                  —
               
               
                  Prihvatljive količine (broj hektara/broj životinja raščlanjen prema sektoru)
               
            
                  —
               
               
                  Broj hektara
               
            
                  —
               
               
                  Broj životinja
               
            
         Plaćanje za područja s prirodnim ograničenjima
      
      
                  —
               
               
                  Broj poljoprivrednika
               
            
                  —
               
               
                  Broj hektara
               
            
         Nacionalni programi za sektor pamuka
      
      
                  —
               
               
                  Broj poljoprivrednika
               
            
                  —
               
               
                  Broj hektara
               
            
         Tržišne mjere
      
      
         Javna intervencija
      
      
                  —
               
               
                  Količina
               
            
                  —
               
               
                  Trajanje
               
            
         Privatno skladištenje
      
      
                  —
               
               
                  Količina
               
            
                  —
               
               
                  Trajanje
               
            
         Izvozne subvencije
      
      
                  —
               
               
                  Količina proizvoda izvezenih uz izvozne subvencije
               
            
         Izvanredne mjere
      
      
                  —
               
               
                  [prema potrebi]
               
            
         Organizacije proizvođača
      
      
                  —
               
               
                  % proizvodnje koju na tržište stavljaju organizacije proizvođača i udruge organizacija proizvođača
               
            
         Školski programi
      
      
                  —
               
               
                  Broj konačnih korisnika Programa opskrbe škola mlijekom
               
            
                  —
               
               
                  Broj konačnih korisnika Programa opskrbe škola voćem
               
            
         Sektor vina
      
      
                  —
               
               
                  Broj hektara nove vinove loze
               
            
                  —
               
               
                  Broj hektara s prestrukturiranim vinogradima
               
            
                  —
               
               
                  Broj promidžbenih projekata u sektoru vina
               
            
                  —
               
               
                  Broj projekata povezanih s mjerama za poticanje ulaganja i inovacija
               
            
         Horizontalna pitanja
      
      
         Višestruka sukladnost
      
      
                  —
               
               
                  Broj hektara na koje se primjenjuje višestruka sukladnost
               
            
                  —
               
               
                  Udio plaćanja u okviru ZPP-a na koja se primjenjuje višestruka sukladnost
               
            
         Politika kvalitete
      
      
                  —
               
               
                  Oznake zemljopisnog podrijetla u sektoru vina
               
            
                  —
               
               
                  Broj novih zaštićenih oznaka izvornosti, zaštićenih oznaka zemljopisnog podrijetla i garantirano tradicionalnih specijaliteta prema sektoru
               
            
         Ekološki uzgoj
      
      
                  —
               
               
                  Broj hektara (ukupno i u fazi prenamjene)
               
            
                  —
               
               
                  Broj certificiranih registriranih ekoloških proizvođača
               
            
         Politika promicanja
      
      
                  —
               
               
                  Broj programa (u EU-u i izvan njega)
               
            
                  —
               
               
                  Broj novih organizacija predlagateljica
               
            
         Poljoprivredna savjetodavna služba
      
      
                  —
               
               
                  Broj poljoprivrednika kojima je pružen savjet
               
            
         Ruralni razvoj
      
      Pokazatelji ostvarenja navedeni u Provedbenoj uredbi (EU) br. 808/2014.
      4.   Pokazatelji konteksta iz članka 1. prvog podstavka točke (d)
      
      Pokazatelji navedeni u Provedbenoj uredbi (EU) br. 808/2014.